19. 7. 82 De Europæiske Fællesskabers Tidende Nr. L 210/1 II (Retsakter hvis offentliggørelse ikke er obligatorisk) RÅD RÅDETS BESLUTNING af 24. juni 1982 om indførelse af en gensidig udveksling af informationer og data fra net og individuelle stationer, som måler luftforurening i medlemsstaterne (82/459/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 235, under henvisning til forslag fra Kommissionen, under henvisning til udtalelse fra Europa-Parlamen- tet (1), under henvisning til udtalelse fra Det økonomiske og sociale Udvalg (?), og ud fra følgende betragtninger: De europæiske Fællesskabers første og andet handlings- program på miljøområdet (?) foreskriver, at der indføres en procedure for udveksling af information mellem overvågnings- og kontrolnet; en sådan procedure er nødvendig med henblik på bekæm- pelse af forurening og dens skadelige virkninger; denne bekæmpelse indgår i Fællesskabets målsætninger for forbedring af levevilkårene og harmonisk udvikling af den økonomiske virksomhed inden for Fællesskabet som helhed; traktaten indeholder ikke den fornødne særlige hjemmel hertil; en fælles procedure for udveksling af information mellem overvågnings- og kontrolnet med hensyn til data om luftforurening forårsaget af svovlforbindelser og svæve- støv blev indført ved Rådets beslutning 75/441/EØF (?); (!) EFT nr. €C 125 af 17. 5. 1982, s. 165. (2) EFT nr. C 64 af 15. 3. 1982, s. 15. (?) EFT nr. C 112 af 29. 12. 1973, s. 3, og EFT nr. C 139 af 13. 6. 1977, s. 3. (?) EFT nr. L 194 af 25. 7. 1975, s. 40. denne procedure har bl,a. tjent som pilotundersøgelse til udarbejdelse af et system, som kan opfylde Fællesskabets specielle behov; de erfaringer, der er indhøstet under pilotundersøgelsen gør det muligt at indføre en mere fuldstændig udveksling af information og data omfattende yderligere luftforure- nende stoffer og derved stimulere og fremme harmonise- ringen af målemetoder; Kommissionen undersøger i samråd med medlemsstater- ne nødvendigheden og rækkevidden af indbyrdes sam- menlignende programmer, hvorom den vil kunne frem- sætte forslag; disse programmer vil kunne omfatte for- skelligt udstyr, metoder for prøveudtagning og analyse samt de referencematerialer, som almindeligvis anvendes for de pågældende forurenende stoffer, således at sam- menligneligheden af de data, der opnås af forskellige stationer og ved forskellige metoder kan forbedres; anvendelse af ensartede tidstabeller for dataindsamling og ensartet forelæggelse af resultater vil lette sammenlig- ningen af de niveauer, der måles for hvert forurenende stof; udveksling af måleresultater vedrørende forureningsnive- auer gør det muligt at følge tendenserne på langt sigt og de forbedringer, som følger af eksisterende og kommende nationale bestemmelser eller fællesskabsbestemmelser; sådanne måleresultater kan anvendes til at afgøre, hvor der bør gennemføres epidemiologiske undersøgelser, som skal forbedre kendskabet til luftforureningens skadelige indvirkning på sundheden; transport af forurenende stoffer over længere afstande nødvendiggør en overvågning på regionalt og nationalt plan samt på fællesskabs- og verdensplan;